**ΕΝΩΣΗ ΕΡΓΑΖΟΜΕΝΩΝ ΥΠΟΥΡΓΕΙΟΥ ΠΑΙΔΕΙΑΣ**

 **ΕΝ.ΕΡ.Υ.Π**

 Ανδρέα Παπανδρέου 37 , 15180– Μαρούσι - email:eneryp2023@gmail.com – τ.6934919217

Μαρούσι 12 Φεβρουαρίου 2025

 Αρ. Πρωτ.: 14

 Προς : Μέλη μας

 Κοιν.: ΠΟΣΥΠ

**ΠΡΟΣΚΛΗΣΗ ΣΕ ΕΚΛΟΓΟΑΠΟΛΟΓΙΣΤΙΚΗ ΓΕΝΙΚΗ ΣΥΝΕΛΕΥΣΗ**

Συναδέλφισσες, Συνάδελφοι,

Το Διοικητικό Συμβούλιο της Ένωσης Εργαζομένων Υπουργείου Παιδείας –ΕΝ.ΕΡ.Υ.Π., **σας καλεί σύμφωνα με το άρθρο 17 του καταστατικού της, σε Τακτική Εκλογοαπολογιστική Γενική Συνέλευση** στο ξενοδοχείο Novus City Hotel, Καρόλου 23 – Πλατεία Καραϊσκάκη (Στάση Μεταξουργείο), στην Αθήνα, **την Τετάρτη 19 Μαρτίου 2025, στις 9:30 πμ**, με τα παρακάτω θέματα:

ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ

1. Εκλογή Προεδρείου Γενικής Συνέλευσης.

2. Χαιρετισμοί Προσκεκλημένων (Πολιτική Ηγεσία, Ε.Ε. ΑΔΕΔΥ, ΠΟΣΥΠ)

3. Διοικητικός απολογισμός περιόδου Αυγούστου 2023 – Φεβρουαρίου 2025.

4. Οικονομικός απολογισμός και έκθεση του Δ.Σ. για τη διαχειριστική περίοδο Αυγούστου 2023 – Φεβρουαρίου 2025.

5. Προϋπολογισμός διαχειριστικής περιόδου Μαρτίου 2025 – Μαρτίου 2026.

6. Προγραμματισμός δράσης 2025 -2026.

7. Έγκριση Διοικητικού - Οικονομικού απολογισμού και έκθεσης του Δ.Σ. διαχειριστικής Αυγούστου 2023 – Φεβρουαρίου 2025 .

8. Ανακοίνωση υποψηφιοτήτων - ημερομηνία διεξαγωγής εκλογών.

9. Ομιλίες – προτάσεις- ψηφίσματα.

10. Εκλογή Κεντρικής Εφορευτικής Επιτροπής για τη διενέργεια εκλογών ανάδειξης: α) νέου Δ.Σ., β) αντιπροσώπων στην Π.Ο.Σ.Υ.Π. γ) Εξελεγκτικής Επιτροπής, δ) αντιπροσώπων σε Ν/Τ ΑΔΕΔΥ και ε) 3-μελών Τοπικών Επιτροπών (άρθρο 9).

**Την Τετάρτη 19 Μαρτίου 2025 που θα πραγματοποιηθεί** **η Τακτική Εκλογοαπολογιστική Γενική Συνέλευση θα είναι η 3η Γενική μας Συνέλευση που απαιτεί συμμετοχή - απαρτία του 1/5 των οικονομικά τακτοποιημένων μελών μας**. Η 1η Γενική μας Συνέλευση που απαιτεί απαρτία του 1/3 των οικονομικά τακτοποιημένων μελών μας ανακοινώνεται στις 07 Μαρτίου 2025 (δεν θα πραγματοποιηθεί)και η 2η Γενική μας Συνέλευση που απαιτεί απαρτία του 1/4 των οικονομικά τακτοποιημένων μελών μας ανακοινώνεται στις 14 Μαρτίου 2025 (δεν θα πραγματοποιηθεί).

Σύμφωνα με το άρθρο 18 του καταστατικού, **οι υποψηφιότητες για όλα τα όργανα** (Διοικητικό Συμβούλιο, Αντιπρόσωποι ΠΟΣΥΠ, Εξελεγκτική Επιτροπή, Αντιπρόσωποι Ν/Τ ΑΔΕΔΥ & 3-μελείς Τοπικές Επιτροπές) υποβάλλονται στο απερχόμενο Διοικητικό Συμβούλιο το αργότερο τρεις (3) ημέρες πριν την Γενική μας Συνέλευση, **δηλαδή έως τις 14 Μαρτίου 2025 και στο email της ΕΝΕΡΥΠ:** eneryp2023@gmail.com.

Σας υπενθυμίζουμε ότι δεν επιτρέπεται η ταυτόχρονη υποψηφιότητα για Διοικητικό Συμβούλιο και Εξελεγκτική Επιτροπή και ότι το **δικαίωμα του εκλέγειν και εκλέγεσθαι έχουν μόνο τα οικονομικά τακτοποιημένα μέλη.**

Οικονομικά τακτοποιημένα μέλη είναι οι συνάδελφοιστους οποίουςγίνεται παρακράτηση της συνδρομής τους μέσω της μισθοδοσίας.

Για όσους συναδέλφους δεν γίνεται παρακράτηση της συνδρομής τους μέσω της μισθοδοσίας, η οικονομική τακτοποίηση μπορεί να γίνει και με κατάθεση του ποσού των 24,00 ευρώ, για την συνδρομή του 2024, στον λογαριασμό της ΕΝ.ΕΡ.Υ.Π. στην Τράπεζα Πειραιώς **GR2401721520005152110621887,** συμπληρώνοντας στην αιτιολογία κατάθεσης ¨ΣΥΝΔΡΟΜΗ 2024 και το επώνυμο τους¨ και προωθώντας το αποδεικτικό κατάθεσης στο email της ΕΝ.ΕΡ.Υ.Π. : eneryp2023@gmail.com .

Δυνατότητα οικονομικής τακτοποίησης θα υπάρχει **έως τις 14 Μαρτίου 2025 τελευταία ημέρα κατάθεσης υποψηφιοτήτων** (για τους υποψηφίους) και **έως τις 19 Μαρτίου 2025 ημέρα της Γενικής Συνέλευσης** (για τα μέλη).

 Η εγγραφή νέων μελών στην ΕΝΕΡΥΠ μπορεί να πραγματοποιηθεί τόσο στην Γενική μας Συνέλευση όσο και την ημέρα των αρχαιρεσιών με την κατάθεση του δικαιώματος εγγραφής των 5,00 ευρώ.

**Για τα Ν/Τ της ΑΔΕΔΥ υποβάλλουν υποψηφιότητα οι συνάδελφοι που επιθυμούν για το Ν/Τ της Περιφερειακής τους Ενότητας, κατόπιν συνεννόησης τους με το οικείο Νομαρχιακό Τμήμα της ΑΔΕΔΥ για το μέτρο εκλογής τους και άμεσης ενημέρωσης του Διοικητικού Συμβουλίου της ΕΝΕΡΥΠ το αργότερο έως τις 14 Μαρτίου 2025**.

**Για τις 3-μελείς Τοπικές Επιτροπές υποβάλλουν υποψηφιότητα οι συνάδελφοι που επιθυμούν σε κάθε Περιφερειακής Ενότητα, εκτός της Αττικής, αρκεί να υπάρχουν τουλάχιστον 3 υποψηφιότητες.**

**Οι αρχαιρεσίες θα πραγματοποιηθούν σε ημερομηνία που θα αποφασίσει η Γενική μας Συνέλευση, σε όλη την Ελλάδα, όπως ορίζεται στο καταστατικό μας, άρθρο 18.**

Για όσους συναδέλφους επιθυμούν να συμμετάσχουν εξ αποστάσεως στην Γενική Εκλογοαπολογιστική μας Συνέλευση, παρακαλούμε να μας ενημερώσουν εγγράφως στο email της ΕΝ.ΕΡ.Υ.Π.: eneryp2023@gmail.com, έως τις 12 Μαρτίου 2025, ώστε να τους αποσταλεί ο σχετικός σύνδεσμος και οδηγίες για την συμμετοχή τους.

Για κάθε πληροφορία ή διευκρίνιση μπορείτε να επικοινωνείτε με τα μέλη του Διοικητικού μας Συμβουλίου.

Συναδέλφισσες, Συνάδελφοι,

**Σας καλούμε να συμμετέχετε μαζικά στην πρώτη Γενική Εκλογοαπολογιστική Συνέλευση του Σωματείου μας, σας καλούμε σε συμπόρευση με την ΕΝΕΡΥΠ, την ΠΟΣΥΠ και την ΑΔΕΔΥ, ώστε με συλλογικότητα, δυναμισμό, γνώση και σχέδιο να αντιμετωπίσουμε τα μεγάλα προβλήματα του κλάδου μας και του Δημοσίου.**

**Όλοι Μαζί συμμετέχουμε και ισχυροποιούμε την ΕΝ.ΕΡ.Υ.Π., δίνοντας δύναμη και προοπτική στις διεκδικήσεις, στους αγώνες και στις επιτυχίες μας!**

 **Για το Δ.Σ.**

 **Η ΠΡΟΕΔΡΟΣ  Η ΓΕΝ. ΓΡΑΜΜΑΤΕΑΣ**

 **ΜΕΣΟΛΟΓΓΙΤΟΥ ΓΕΩΡΓΙΑ ΠΑΝΟΠΟΥΛΟΥ ΧΡΙΣΤΙΝΑ**